दिल्ली के इतिहासकार खोलेंगे कुनाल गांव में मिली पुरानी सभ्यता के राज
चंडीगढ़ दिल्ली की टीमें कर रही हैं खुदाई
भास्करन्यूज | रतिया
गांवकुनाल में चल रही खुदाई के काम में दिल्ली से आने वाली इंडियन आरकोलोजी सोसायटी नेशनल म्यूजियम की टीमों के इतिहासकार पुरानी सभ्यता के राज खोलेंगे। अभी चंडीगढ हरियाणा की टीमें काम कर रही हैं। दिल्ली की टीमें आने के बाद काम में और तेजी लाई जाएगी।
दिल्ली के इतिहासकार हर पहलू पर बारीकी से काम करेंगे। वे प्री हड़प्पाकालीन, हड़प्पाकालीन सभ्यता के रिकार्ड से यहां से मिलने वाली चीजों का मिलान करेंगे। हर चीज की बारीकी से देखरेख होगी। इसके लिए अलग से ग्राफिक्स बनाया जाएगा।
यहां से मिलने वाली चीजों पर पुरातत्व विभाग की टीमें कोडवर्ड में संकेत देंगी और बाद में उन्हें ग्राफिक में पुरानी सभ्यता ईसवी के अनुसार दर्ज किया जाएगा। प्रत्येक वस्तु को पोर्टरी गार्ड में रखा जाएगा। वहां पर संकेतक दिए जाएंगे। अब तक देशभर में विभिन्न ऐतिहासिक चीजों सभ्यता से मिलान किया जाएगा, ताकि कुनाल में प्री हड़प्पाकालीन बारे बारीकी से पता किया जा सके।
गांव कुनाल में पुरातत्व विभाग हरियाणा द्वारा डिप्टी डायरेक्टर डाॅ. बुनानी भट्टाचार्य की देखरेख में चल रही खुदाई के दौरान टीमों को कुछ आभूषण मणके मिले हैं। पुरातत्व विभाग का दावा है कि जमीन से मिले आभूषण,चूड़ियां मणके करीब 6 हजार साल पुराने प्री हड़प्पा हड़प्पाकालीन सभ्यता के हैं। यहां पर हरियाणा पुरातत्व विभाग की दो टीमें हरियाणा पुरातत्व विभाग डिर्पाटमेंट ऑफ आरकोलोजी एंड म्यूजियम हरियाणा की देखरेख में काम कर रही हैं। इस जगह को पुरातत्व विभाग ने पुरातत्व उत्खनन शिविर का नाम दिया हुआ है, जिसका इंचार्ज पुरातत्व विभाग के आरकोलोजिस्ट एसएस चालिया को बनाया गया है। अब काम पुरातत्व विभाग के डिप्टी डायरेक्टर डाॅ. बुनानी भट्टाचार्य की देखरेख में किया जा रहा है। अगले सप्ताह इस जगह पर खुदाई में देखरेख के लिए इंडियन आरकोलोजी सोसायटी नई दिल्ली नेशनल म्यूजियम की टीमें भाग लेंगी।
रतिया। गांव कुनाल में खुदाई के दौरान मिला सामान।
awa_Deva hin_Deva bho_Deva hin_Deva hin_Deva hin_Deva hin_Deva awa_Deva